Foto: IIV YHXBB IIV YHXBBning xabar berishicha, bugun, 2022 yil 20 noyabr kuni soat 12:45 larda, Samarqand shahar Shohi Zinda ko‘chasida uchta transport vositasi ishtirokida yo‘l-transport hodisasi sodir bo‘lgan. Shohi Zinda ko‘chasida Malibu, Cobalt rusumli mashinalar va yo‘lovchi avtobus o‘zaro to‘qnashgan. Oqibatda, Cobalt mashinasi ag‘darilib ketgan. Hodisada hech kim tan jarohati olmagan. Qayd etilishicha, mazkur YTH yuzasidan Samarqand shahar IIB YHXB xodimlari tomonidan surishtiruv olib borilmoqda.